Creativas Galegas

Escaparate Vivente de calceta _ La con agarimo
2024-06-08
Desi, a nosa compañeira experta en la e tecido con agullas, convídanos a unha xornada na que tecer en público e facelo en grupo. Así que si es experto/a nas artes de tecer, principiante ou queres aprenden, acompáñanos e ven a celebrar connosco o Día deTecer en Público. Axúdanos a berrar aos catro ventos como de vivas están estas artes, cantas persoas as continuamos e a paixón coa que o facemos.
Aquí vos deixamos o convite que a propia Desiree nos fai:
Celebra a Creatividade e a Comunidade no Día Mundial de Tecer en Público!
Ola, tecedores e tecedoras:
Convidámosvos a unirvos a nós nunha celebración tan colorida e acolledora: o Día Mundial de Tecer en Público. É unha oportunidade única para sacar as agullas, a la e os patróns á luz do día para compartir a nosa paixón co mundo.
Por que participar?
Conecta con outros/as afeccionados/as: Tecer conxuntamente é unha forma marabillosa de coñecer xente nova e compartir consellos e trucos.
Inspira e sé inspirado: Verás unha variedade de proxectos incribles que están en marcha e, quen sabe, quizais atopes o teu próximo gran proxecto!
Celebra a arte do tecido: Demostra que tecer non é só unha actividade de interior. É unha forma de arte que merece ser vista e apreciada por todos e todas.
Que necesitas traer?
As túas ferramentas de tecido: agullas, crochets, la…
Un sorriso, para gozar e facer gozar aos demais.
Non importa se es un experto/a ou se acabas de comezar, todos/as somos benvidos/as! Este é un día para relaxarse, gozar e tecer lazos tanto literal como figurativamente.
Esperámoste para tecer en comunidade e mostrar ao mundo o divertido e moderno que pode ser esta antiga arte!”

Actividade: tecido grupal para celebrar o Día Mundial do Tecido en Público
Promotora: Desiree Díaz
Marca: La con Agarimo
Lugar: Mercado Galego da Creatividade
Data: Sábado, día 8 de xuño
Horario: 11:00 -13:00 h // 17:00-19:00 h
Acompáñanos nesta actividade!

Exposición de xoiaría _ Soledad Mato
2024-05-28 - 2024-06-08
Soledad Mato e o poder da xeometría e as cores 💎
Dende hoxe, o Mercado Galego da Creatividade conta coa presenza de Soledad Mato, unha artesá que leva un longo percorrido dedicándose á xoiaría.
Nesta exposición, a creadora pon de manifesto as formas xeométricas e unha ampla gama de cores que son insignia de todas as súas creacións.
A prata e as pedras naturais son as protagonistas do seu proxecto no que Soledad Mato, ademais de traballar este prezado metal, selecciona cada pedra e busca facer con esta unión, unha peza única.
Nos vindeiros quince días poderedes deleitarvos coas pezas que elabora esta compañeira e tamén co seu traballo en directo.

Título da exposición: “Xeometría e cor”
Autora: Soledad Mato
Marca: Soledad Mato
Lugar: Mercado Galego da Creatividade
Datas: 28 de maio – 8 de xuño
Horario: 10:30 – 20:30 h

Coñece o traballo de Soledad:
Instagram: @soledadmato
Facebook: Soledad Mato

Exposición de xoiaría _ Khepri Arte
2024-05-14 - 2024-05-25
Khepri Arte é a marca de Igancio Ansín. A súa fascinación pola civilización do Antigo Exipto é fonte de inspiración para a creación da súa xoiaría. É por iso que toma da súa simboloxía, o nome da marca.
Jepri (Khepri), na mitoloxía exipcia, é o deus Sol, símbolo de constante transformación, de crearse a si mesmo e da vida eterna. Cada mañá o Sol renacía, repetindo un ritual de nacemento e morte, de luz e escuridade, que representaba para os antigos exipcios a eterna rexeneración do mundo, e das almas que o habitan. Khepri representa o «chegar a ser (por un mesmo)», a creación e o cambio constante nunha viaxe de ida e volta sen fin.
Así nos presenta Ignacio a súa propia obra:
Xoiaría artística galega e talla de pedras inspirada na civilización do Antigo Exipto. Colección composta por pezas únicas talladas minuciosamente a man en materiais como plata, ouro e minerais preciosos. Escaravellos e outros elementos do imaxinario exipcio son incorporados e engastados mediante técnicas tradicionais en aneis e colgantes exclusivos.
Non perdas a oportunidade de coñecer o traballo deste artesá.

Título da exposición:«O Antigo Exipto, fonte de inspiración»
Autor: Ignacio Ansín
Marca: Khepri Arte
Técnica: talla de pedras e metais para elaborar xoiaría
Lugar: Mercado Galego da Creatividade
Datas: 14 – 25 de maio
Horario: 10:30 – 20:30 h

Taller de encadernación de tapa branda _ Arteira
2024-05-04 16:00 - 19:00 (Europe/Madrid)
Queres aprender a facer os teus propios fanzines e non queres que vaian con grampa?
Neste obradoiro dunha xornada aprenderemos a facer publicacións de tapa branda cosendo as páxinas coa cadeneta.
Eleva o nivel e deseño dos teus libros engadíndolle unha tapa branda. Aprende a facelo a partir de materiais moi sinxelos de conseguir e cunha técnica moi fácil de replicar na túa casa.
Aquí deixamos mais detalles desta formación:

Taller de: Encadernación dun libro de tapa branda
Técnicas: cosido con cadeneta e engadido da tapa branda
Formadora: María Ramírez
Marca: Arteira
Lugar da exposición: Mercado Galego da Creatividade
Data do taller: 4 de maio
Horario: 16:00 – 19:00 h
Custo do taller: 35 € (todos os materiais incluídos)
Merca o teu taller aquí: Mercar

Coñece o traballo de María:
Instagram: @arteira.mv

Exposición de ourivaría _ Acivro Xoias
2024-04-30 - 2024-05-11
O noso mercado acolle a obra de Chus Iglesias onde, ademais de descubrir as alfaias que elabora baixo a súa marca Acivro Xoias, poderedes desfrutar vendo os seus procesos de creación.
Deixámosvos as verbas coas que ela mesma nos amosa o seu traballo:
Benvidas á ourivaría compostelá do século XXI, ao universo Acivro Xoias.
Inspirada na cultura galega, a literatura, a pintura e a natureza, Chus realiza unha xoiería contemporánea que axunta tradición e modernidade, traballando a prata coas técnicas tradicionais da ourivaría de Compostela froito da docencia dos mestres Ricardo Rivas e Julio Lado.
A marca persegue a beleza das súas creacións dun xeito responsable e sostible a través da recuperación e reutilización de materiais, traballando de forma lenta e coidada e dando unha segunda vida ás culleres e culleróns antigos de prata que se transformarán en brazaletes ou colares, mantendo a súa identidade.
Nas dúas semanas de exposición poderedes desfrutar vendo a Chus traballar en vivo e achegarvos á maxia deste oficio tradicional intimamente ligado á historia de Compostela.
Título da exposición: “Emocións”
Autora: Chus Iglesias
Marca: Acivro Xoias
Lugar: Mercado Galego da Creatividade
Datas: 30 de abril – 11 de maio
Horario: 10:30 – 20:30 h

Coñece a obra de Acivro Xoias:
Instagram: @acivroxoias
Facebook: Acivro xoias

Taller de encadernación de tapa dura_ Legendary Tales Editions
2024-04-27 17:00 - 2024-05-11 14:00
Lanzamos novas datas para a modalidade de taller de encadernación dun block con tapa dura impartido por María Ramírez.
Este obradoiro ten como obxectivo aprender a elaborar o noso propio block de notas con tapa dura.
Aprenderemos a:

Facer un cosido das follas coa técnica da cadeneta francesa.
Encadernación do block coa tapa dura.
Dourado das follas do caderno.
Colocar as gardas para protexer o contido do libro.
Daremos o toque final especial: decoración con debuxos feitos coa punta térmica.

Empregaremos papel de alta calidade para crear o corpo do noso libriño e remataremos cunha encadernación monocromo ou a dous tons, segundo queiramos personalizalo. Imos ter ao noso dispor unha ampla variedade de papeis especiais que nos axudarán nesa personalización.
A duración do taller son tres sesións de tres horas en 3 días distintos.
Aquí deixamos mais detalles desta formación:

Taller de: Encadernación dun block con tapa dura
Técnicas: decoración con lettering, debuxos con punta térmica e dourado das follas
Formadora: María Ramírez
Marca: Legendary Tales Editions
Lugar da exposición: Mercado Galego da Creatividade
Datas e horarios do taller (duración de 3 días):

27 de abril: 17:00 – 20:00 h
4 / 11 de maio: 11:00 – 14:00 h

Custo do taller: 85 € (todos os materiais incluídos)
Merca o teu taller Mercar

Coñece o traballo de María:
Instagram: @arteira.mv

Taller de creación de selos con luz ultravioleta _ amorote printing workshop
2024-04-27 10:00 - 14:00
Neste obradoiro mergullarémonos no fascinante mundo da creación de selos utilizando planchas de fotopolímero. Desvelaremos os segredos desta técnica e, cando remates, levarás contigo non só un papel impreso, senón tamén os dous selos únicos que creaches coas túas propias mans.
Imos facer dous selos durante a sesión: un cun deseño dixital e outro cun deseño que crearemos manualmente no propio obradoiro. Se tes unha marca persoal ou queres crear un exlibris por exemplo, este é o lugar ideal. O deseño dixital acordarémolo por correo electrónico.
Que aprenderemos:
_ Explicaremos as nocións básicas e, partindo dun fotolito, traballaremos coa plancha de fotopolímero, un material que reacciona á luz ultravioleta.
_ Realizaremos a exposición e desenvolvemento do selo.
_ Remataremos o proceso montando o selo sobre unha base de madeira e estampando o noso deseño en papel.
_ Ofreceremos consellos sobre os materiais, tintas e tempos necesarios, baseados na nosa experiencia, para garantir un traballo de alta calidade.
Duración: desfrutaremos de 3 horas e media nas que aprenderemos todos os pasos necesarios para dar vida ao teu propio deseño.
Outra información a ter en conta:
_ Non é necesario saber debuxar nin ter ningún tipo de coñecemento previo sobre esta técnica.
Esperamos que esta experiencia che inspire e sexa todo un éxito!
Aquí deixamos mais detalles desta formación:
Taller de: elaboración dun selo.
Técnica: empregaremos planchas de fotopolímero, un material fotosentible, polo tanto reacciona ao contacto coa luz (específicamente con raios UV) e soluble en auga.
Formadora: Sandra de Rego
Marca: amorote printing workshop
Lugar da exposición: Mercado Galego da Creatividade
Datas do taller: 27 de abril
Horario: 10:30 – 14:00 h
Custo do taller: 45 € (Todos os materiais incluídos)
Merca o teu taller Mercar
Coñece o traballo de Sandra:
Instagram: @amoroteprintingworkshop

Taller de tecido grupal _ Hilokune Estudio Logaro
2024-04-26 16:30 - 18:30
Este taller de tecido grupal está impartido por Lola Logaro de Hilokune Estudio Logaro.

Queres mellorar e perfeccionar as túas habilidades na arte de tecer e co asesoramento dunha das nosas referentes, finalista dos Premios Artesanía de Galicia?
Inscríbete neste taller de @lolalogaro que se vai impartir cunha sesión mensual / grupo.
Cada alumno e alumna traerá unha peza, de punto ou de gancho, sobre a que xa está traballando e sobre ela, Lola axudaralle a resolver dúbidas, a facer cálculos de traballo e a levar as súas prendas a outro nivel de tecido. Descubre os segredos dunha das nosas grandes artesás galegas.

Actividade: Taller de tecido grupal
Formadora: Lola Logaro
Marca: Hilokune Estudio Logaro
Lugar: Mercado Galego da Creatividade
Data: 26 de abril
Horario: 16:30 – 18:30 h
Custo do taller: 30 € / mes
Merca o teu taller Mercar

Coñece a Lola Logaro:
Instagram: @lolalogaro

Taller de tecido grupal _ Hilokune Estudio Logaro
2024-04-26 11:00 - 13:00
Este taller de tecido grupal está impartido por Lola Logaro de Hilokune Estudio Logaro.

Queres mellorar e perfeccionar as túas habilidades na arte de tecer e co asesoramento dunha das nosas referentes, finalista dos Premios Artesanía de Galicia?
Inscríbete neste taller de @lolalogaro que se vai impartir cunha sesión mensual / grupo.
Cada alumno e alumna traerá unha peza, de punto ou de gancho, sobre a que xa está traballando e sobre ela, Lola axudaralle a resolver dúbidas, a facer cálculos de traballo e a levar as súas prendas a outro nivel de tecido. Descubre os segredos dunha das nosas grandes artesás galegas.

Actividade: Taller de tecido grupal
Formadora: Lola Logaro
Marca: Hilokune Estudio Logaro
Lugar: Mercado Galego da Creatividade
Data: 26 de abril
Horario: 11:00 – 13:00 h
Custo do taller: 30 € / mes
Merca o teu taller Mercar

Coñece a Lola Logaro:
Instagram: @lolalogaro

Taller de elaboración dunha carteira de coiro _ MOCAO Artesanía
2024-04-20 17:00 - 20:00
Neste taller serás protagonista dende cero, do deseño e proceso de elaboración dunha carteira de pel, coma a da foto. Ao final do obradoiro, levarás a túa propia.
Para facer esta peza, poderás escoller entre unha ampla variedade de cores, tipos de peles e fíos cos que confeccionala.
Non é necesario ter ningunha experiencia previa, xa que este taller está pensado para persoas que queiran ter un primeiro contacto co coiro. Utilizaremos ferramentas básicas como a coitela, regras de patchwork, sacabocados de ruleta e golpe, punzón….
Aprenderemos técnicas básicas de como facer o patrón, cortamos as pezas que necesitamos, ensamblamos e cosemos.
E todo isto baixo a atenta mirada de Mónica, a nosa artesá a cargo deste divertido e produtivo taller.
O prezo do taller inclúe todo o material e ferramentas que necesitas, para que fagas a que será a túa carteira favorita e a leves posta para a casa.
Necesitas unha carteira? Ven a este taller, vive a experiencia e leva de regalo, a carteira que necesitas creada coas túas propias mans.
Esperámoste!
Taller de: elaboración dunha carteira de coiro
Técnicas: creación do patrón, corte, ensamblar e coser
Formadora: Mónica Cao
Marca: MOCAO Artesanía
Lugar da exposición: Mercado Galego da Creatividade
Datas do taller: 20 de abril
Horario: 17:00 – 20:00 h
Custo do taller: 45 € (Todos os materiais incluídos)
Merca o teu taller aquí Mercar
Reserva a túa praza: 605 14 12 41
Coñece o traballo de Mónica:
Instagram: @mocaoartesania

Taller de tecido con pinza _ Lola Logaro
2024-04-19 16:30 - 20:30
Finalista dos premios Artesanía de Galicia e responsable da marca @hilokunedelogaro, Lola Logaro, dedica unha gran parte do seu tempo á formación.
Temos o pracer de tela connosco para somerxernos, a través deste obradoiro, na técnica do tecido que coñecemos comunmente como tecido con “horquilla” e que nos permitirá crear motivos e deseños únicos.
O obxectivo de Lola para esta formación é ensinarnos a comprender o comportamento dos fíos e explorar o proceso creativo. Guiaranos paso a paso e brindaranos consellos e trucos (trucos Logaro como ela lle chama) para que poidamos desenrolar habilidades e desfrutar do proceso de creación e tecido de prendas.
É preciso ter coñecementos básicos en “crochet”.
Actividade: Taller de tecido con “horquilla”
Autora: Lola Logaro
Marca: Hilokune Estudio Logaro
Lugar: Mercado Galego da Creatividade
Data: 19 de abril
Horario: 16:30 – 20:30 h
Prezo: 75 €
Merca o teu taller aquí: Mercar

Coñece a Lola Logaro:
Instagram: @lolalogaro

Exposición de pinturas e textís _ DTres
2024-04-15 - 2024-04-27
O Mercado Galego da Creatividade acolle unha nova colección de obra pictórica. Desta volta contamos coa exposición conxunta de tres artistas invitadas que amosan o seu traballo baixo o nome: DTres.
DTres somos Chus Arias (ariasmaje@gmail.com), Isabel Llerena (marieisaa@hotmail.com) e Yolanda Novo (@yolandanovo2). Levamos anos plasmando a nosa creatividade en acuarelas, colaxes, técnicas mixtas, acrílicos, óleos e traballos téxtiles e de costura, sen mais pretensión que darlle canle e desfrutar facéndoo e compartindo. Cada quen foi polo seu lado, mais agora reunímonos para amosar as últimas obras, por forzas diversas –tres percepcións, tres sensibilidades, tres maneiras de construír imaxes plásticas– que, aínda así, teñen un fío condutor: a representación visual da Natureza sobre papeis e tecidos nos que as cores xogan un papel expresivo e formal decisivo.
Por iso, estruturas orgánicas, floristas, paisaxes e árbores, tanto os creados preto do natural –no caso de Isabel- como os imaxinados (Chus) e mesmo fantasiados (Yolanda), constitúen os motivos destas tres propostas e as súas respectivas auras. Visibles a primeira vista ou suxeridos, eles están nos forros das chaquetas confeccionadas por Chus a partir das súas pinturas, cobran vida nas visións arbóreas e florais de Isabel e latexan nos “auto-colaxes” e acuarelas inventivas de Yolanda.
Gústanos moito expoñer(nos) no espazo do Mercado Galego da Creatividade impulsado por “Creativas Galegas”. A nosa gratitude vai para elas e a súa visión do traballo artístico. Tamén vai para os grupos de debuxantes urbanos que, na Coruña e Santiago, foron e son boa parte dos acubillos e alicerces do noso apaixonado proceso de experimentación con pigmentos, deseños, formatos e soportes.
Yolanda Novo: Comparto nesta ocasión una mostra das miñas acuarelas abstractas sobre a Natureza xurdidas de fantasías e invencións persoais da mesma, ou sexa, non pintadas do natural. A estes experimentos e xogos chámolles “ocorrencias” ou “ensoñacións imaxinarias” de árbores e flores. Imaxes íntimas dun mundo orgánico que atinxe, tamén, as súas partes mais escondidas: os entramados arbóreos e de raíces, o zume, as sementes, as texturas do po que as suxeita á terra. Moitas destas composicións fíxenas con recortes e descartes das miñas propias acuarelas, a modo de “auto-colaxes”, pois sinto que para fermosear a vida e ensanchar poeticamente as súas representacións visuais case que todo pode ser cuestión de cortar e pegar.
Isabel Llerena: A través das miñas acuarelas trato de expresar, coas cores, a sensación de liberdade que me produce o contacto directo coa natureza.
Chus Arias: Cores e teas, acuarelas e texturas. Formas imaxinadas nestas creacións nas que conxugo a costura, afección herdada coa pintura, ferramenta de expresión que sempre me acompaña. Por que non expandir as creacións a soportes neutros? Dende a imaxinación do papel ás teas.

INAUGURACIÓN DA EXPOSICIÓN: luns, día 15 de abril, ás 19:00 h.

Lugar: Mercado Galego da Creatividade
Datas: 16 – 27 de abril
Horario: 10:30 – 20:30 h
Achégate a coñecer este grupo DTres!

Escaparate Vivente de elaboración dunha escultura de libros reciclados
2024-04-06 11:00 - 13:30
Escaparate Vivente: escultura de libros reciclados
Charo, a compañeira que está detrás da marca @d_rositas, traballa con papel de libros que alguén desbota e que ela recupera para darlles unha nova vida.
Nesta ocasión imos ter a oportunidade de ver o seu proceso de creación na elaboración dunha escultura de Rosalía de Castro a partir dun libro de “Cantares Gallegos”. As súas ferramentas son: papel, pintura, cola, as súas mans e moita imaxinación.
Non perdas esta ocasión de vela traballar en directo!

Actividade: Escaparate Vivente de escultura de papel reciclado
Autora: María del Rosario Remo
Marca: D Rositas
Lugar: Mercado Galego da Creatividade
Data: 6 de abril
Horario: 11:00 – 13:30 h
Coñece o traballo de Mónica:
Instagram: @d_rositas
Facebook: D Rositas Artesanía en Papel
Unha actividade apoiada por:
@artesania_de_galicia
@xuntadegalicia

Taller de marroquinería 🪡_ Dona Formiguinha
2024-04-05 16:30 - 19:30
Un lenzo en branco cheo de creatividade en pel.
Nerea, a compañeira de @donaformiguinha_galicia, levaranos por un sendeiro de cores no que elaboraremos un cadro con diferentes coiros e fíos encerados aos que lles daremos forma con troqueles, tesoiras e agullas.
Prepara as túas mans e deixa voar a túa imaxinación!
Actividade: Taller de marroquinería
Autora: Nerea Herrera
Marca: Dona Formiguinha
Lugar: Mercado Galego da Creatividade
Data: 5 de abril
Horario: 16:30 – 19:30 h
Reserva a túa praza no teléfono: 605 14 12 41
Coñece o traballo de Nerea:
Instagram: @donaformiguinha_galicia
Facebook: Dona Formiguinha
Unha actividade apoiada por:
@artesania_de_galicia
@xuntadegalicia

Escaparate Vivente de calceta con agullas _ La con Agarimo
2024-04-05 11:00 - 13:30
Desi, a creativa que impulsa a marca @laconagarimo, vainos ensinar o proceso de elaboración para un dos seus artigos con máis éxito: o chal vaporoso.
Neste escaparate teremos a ocasión de ver a súa arte movendo as agullas de calceta para crear un padrón no que os fíos de la, alpaca e seda se entrelazan.
Garda a data e descubre este proceso creativo!

Actividade: Escaparate Vivente de calceta
Autora: Desiree Díaz
Marca: La con Agarimo
Lugar: Mercado Galego da Creatividade
Data: 5 de abril
Horario: 11:00 – 13:30 h
Coñece o traballo de Mónica:
Instagram: @laconagarimo
Facebook: La con Agarimo
Unha actividade apoiada por:
@artesania_de_galicia
@xuntadegalicia

Taller de esmaltado en xoiaría 💍_ Soledad Mato
2024-04-04 16:00 - 20:00
Con esta actividade de @soledadmato, aprenderemos a técnica do esmaltado en lume.
Unha xornada na que descubriremos que é o esmalte vítreo, como clasificalo e como coidalo, para despois poñernos mans á obra coas paletas, os pinceis e o forno (mufla) e crear a nosa propia peza.
Unha grande ocasión para coñecer esta técnica fascinante!
Actividade: Taller de esmaltado en xoiaría
Autora: Soledad Mato
Marca: Soledad Mato
Lugar: Mercado Galego da Creatividade
Data: 4 de abril
Horario: 16:00 – 20:00 h
Reserva a túa praza no teléfono: 605 14 12 41
Coñece a Soledad Mato:
Instagram: @soledadmato
Facebook: Joyas únicas Soledad Mato
Unha actividade apoiada por:
@artesania_de_galicia
@xuntadegalicia

Escaparate Vivente de xoiaría _ Asuntos Imaxinarios
2024-04-04 11:00 - 13:30
Diana, a creativa de @asuntosimaxinarios, vainos amosar como crea un colgante de filigrana.
Descubriranos técnicas de ourivería tradicional e poderemos ver como prepara os materiais (lixado, recocido do metal con soprete, entorchado, embutido e martelado), como forma os elementos, o proceso de soldadura con soprete, calado con serreta, limado ata que remata co pulido.
Ven ver en primeira persoa esta técnica tradicional!
Actividade: Escaparate Vivente de xoiaría
Autora: Diana Fraiz
Marca: Asuntos Imaxinarios
Lugar: Mercado Galego da Creatividade
Data: 4 de abril
Horario: 11:00 – 13:30 h
Coñece o traballo de Mónica:
Instagram: @asuntosimaxinarios
Facebook: Asuntos Imaxinarios
Unha actividade apoiada por:
@artesania_de_galicia
@xuntadegalicia

Escaparate Vivente de marroquinería _ MOCAO Artesanía
2024-04-03 11:00 - 13:30
Nesta proposta, Mónica, a compañeira de @mocaoartesania, estará a traballar a marroquinería de xeito artesanal.
Poderemos ver diferentes peles e coiros de varias orixes (vaca, poldro, ovella, cabra, porco…) e acabados (curtido vexetal, curtido mineral, acabados lisos, acabados bombeados…). Tamén veremos as diversas técnicas que emprega (ensamblado, bruñido tintado de cantos…), así como materiais e ferramentas propios do oficio (sacabocados, tinturas, escarpelos, punzón…).
Non perdas a oportunidade de coñecer máis de preto este oficio ancestral!
Actividade: Escaparate Vivente de marroquinería
Autora: Mónica Cao
Marca: MOCAO Artesanía
Lugar: Mercado Galego da Creatividade
Data: 3 de abril
Horario: 11:00 – 13:30 h
Coñece o traballo de Mónica:
Instagram: @mocaoartesania
Facebook: MOCAO Artesanía
Unha actividade apoiada por:
@artesania_de_galicia
@xuntadegalicia

Taller de iniciación ao bordado á man 🧵_ Nobelo a nobelo
2024-04-02 16:30 - 19:30
Diferentes puntos de bordado, a súa aplicación en proxectos téxtiles e desfrutar do proceso é o que María, de @nobelo_a_nobelo, nos ofrece nesta actividade.
A través dos fíos e das formas, aprenderemos sobre esta técnica coa que, ademais, descubriremos o pracer que aporta este proceso a nivel persoal e mental.
Aproveita esta oportunidade para darlle vida a esa idea que tiñas en mente!
Actividade: Taller de iniciación ao bordado á man
Autora: María Gaiteiro
Marca: Nobelo a nobelo
Lugar: Mercado Galego da Creatividade
Data: 2 de abril
Horario: 16:30 – 19:30 h
Reserva a túa praza no teléfono: 605 14 12 41
Coñece a María e á súa marca:
Instagram: @nobelo_a_nobelo
Facebook: Nobelo a nobelo, tecidos, merceria
Unha actividade apoiada por:
@artesania_de_galicia
@xuntadegalicia

Exposición de estampado botánico _ Alizari atêlier botánico
2024-04-02 - 2024-04-13
Temos as portas abertas do noso espazo expositivo para amosar o traballo de Belén Merelas e o seu Alizari atêlier botánico.
Alizari é unha simbiose entre a botánica e o mundo téxtil. Mediante tinturas naturais de diferentes fontes biolóxicas, dende plantas ata fungos, creamos estampados únicos que se poden aplicar a distintos produtos de deseño cunha identidade única e eco-consciente.
Como bióloga, Belén estudaba as respostas defensivas das plantas fronte patóxenos e parasitos. Moitas das moléculas implicadas en defensa vexetal son compostos que se empregan na preparación de fibras naturais ou que serven para tinguir. Cando comezou a comprender a diversidade de moléculas colorantes que nos rodean viu un mundo cheo de posibilidades.
No seu xardín cultiva especies de plantas tintorias esquecidas en Europa que emprega para tinguir e estampar e explorar as fontes colorantes da flora galega. As tinturas naturais permítenlle obter unha ampla variedade de cores que aplica soas ou de forma conxunta co estampado botánico. Nesta técnica coloca follas, flores, raíces ou cortizas sobre a tea e, por medio da humidade, calor e presión adecuadas conséguese unha transferencia directa das moléculas colorantes das plantas sobre a tea.
As fibras usadas nesta técnica son 100 % de orixe natural, principalmente algodón, liño, seda, la e cáñamo, polo que son biodegradables e non producen residuos tóxicos derivados do petróleo.
Alizari é unha alternativa á industria téxtil de produción rápida e efémera. Representa un cambio no sector ao tratarse dun proceso lento, no cal se require o coñecemento dos recursos empregados, o estudo de receitas históricas, así como a experimentación e a procura de novas fontes tintorias na flora local, o que pon en valor a biodiversidade, os recursos botánicos da zona e os procesos artesanais de creación. (Belén Merelas).

Título da exposición: “Cores Botánicas”
Autora: Belén Merelas
Marca: Alizari atêlier botánico
Lugar: Mercado Galego da Creatividade
Datas: 2 – 13 de abril
Horario: 10:30 – 20:30 h

Coñece o traballo de Belén:
Instagram: @alizari_atelier

Retrato fotográfico _ Xaime Cortizo
2024-03-23 12:00 - 14:00
Temos una nova proposta para ti.
Como xa sabes, no espazo expositivo do Mercado está á venda unha selección da obra fotográfica de Xaime Cortizo. Estará aquí, na Rúa da Caldeirería, 36, ata o día 30 de marzo, e ten dúas propostas para ti:

Retrato fotográfico profesional:
Esa foto profesional que sempre che piden e nunca tes á man, a foto para o perfil de Linkedin, ou para o currículum dunha presentación formal…
Tes a oportunidade de facela por tan só 20 € e da man dun profesional da fotografía.Performance “Retrato no escaparate”:
Queres facer unha fotografía creativa?
Sabemos o que custa vivir e experimentar coa sensación dese instante da realización do retrato, coma un momento íntimo entre a persoa retratada e o fotógrafo e á vez, como espectáculo creativo, mais Xaime faino moi sinxelo, ‘palabra de creativo’ 😉

Agasalla e agasállate un retrato divertido e/ou profesional.
Ponte en contacto co noso fotógrafo, Xaime Cortizo, a través do teléfono 668801291 e axenda a túa sesión fotográfica.
Enviarémosche o teu retrato editado, en formato dixital e en alta resolución.
Toma nota: sábado 23 de marzo, de 12:00h a 14:00 h.
20€ (prezo especial durante esta exposición).

Exposición de fotografía _ Xaime Cortizo
2024-03-19 - 2024-03-30
Temos as portas abertas do noso espazo expositivo para amosar o traballo do fotógrafo: Xaime Cortizo.
Fotógrafo profesional e deseñador visual, con más de 15 anos de experiencia no mundo da fotografía e a comunicación visual.
Xaime desenrola e proxecta a imaxe de artistas, persoas emprendedoras, empresas, proxectos ou eventos diversos.
No plano artístico interésalle afondar na beleza cotiá, captala e mostrala a través dunha mirada optimista e con emoción, guiado pola luz, a materia prima da fotografía.
“Case trinta anos de forma de mirar, buscando cada día beleza e harmonía neste mundo convulso e á vez fermoso no que nos tocou vivir. Unha escolma que amosa desde algunhas das primeira imaxes analóxicas, positivadas xa no anterior século, ata paisaxes e perspectivas que tentan transmitir a esencia do fotografado, percibindo e contactando co que está enfronte de min, a maxia do instante.
Nestas dúas semanas traslado o meu estudio, que habitualmente está na Praza de Galicia, a uns centos de metros máis arriba, nesta rúa da Caldeirería, eixo natural de Compostela, en Creativas Galegas, epicentro da creatividade galega.
Agárdovos aquí! “
Título da exposición: “Fotografía en esencia”
Autor: Xaime Cortizo
Marca: Xaime Cortizo
Lugar: Mercado Galego da Creatividade
Datas: 19 – 30 de marzo
Horario: 10:30 – 20:30 h
Coñece o traballo de Xaime:
Instagram: @xaimecortizo
Facebook: Xaime Cortizo Fotografía Comunicación Visual

Exposición de xoiaría _ pekeña.com
2024-03-05 - 2024-03-16
Victoria Eugenia Constenla é a artesá que está detrás da marca Pekeña.com. Unha firma que elabora xoias a partir de materiais como prata, latón ou cobre, e combinando estes con pedras semipreciosas naturais, baños de ouro, perlas, fósiles… Todas elas son pezas únicas e feitas á man pola propia autora.
Victoria vive actualmente no campo, en contacto constante coa natureza, así que non é de estrañar que esta sexa, en gran medida, a súa fonte de inspiración, e que nas xoias da súa nova colección poidamos recoñecer elementos e formas naturais.
Baixo o título de “O noso tesouro, a nosa natureza”, Vitoria quere expresar o que significan para ela as pequenas cousas do campo e da costa galega: o son do vento entre as árbores, o piar dos paxaros, as follas secas baixo as pisadas, a brisa do mar, as olas que rompen contra as rocas, as formas e cores das cunchas do mar, as algas… Todo isto crea a atmosfera perfecta para que Victoria Eugenia siga creando verdadeiras xoias inspiradas na natureza que a rodea.
Título da exposición: ‘O noso tesouro, a nosa natureza’
Autora: Victoria E. Constenla
Marca: Pekeña.com
Técnicas: xoiaría artesanal (laminado, soldado, texturizado, gravado, moldeado, limado, lixado, pulido…)
Lugar: Mercado Galego da Creatividade
Datas: 5 – 16 de marzo
Coñece e sigue o seu traballo:
Web: https://pekeña.com/
nstagram: @pekenajoya
I

Taller de creación de selos con luz ultravioleta _ amorote printing workshop
2024-02-24 11:00 - 14:00
Neste obradoiro mergullarémonos no fascinante mundo da creación de selos utilizando planchas de fotopolímero. Desvelaremos os segredos desta técnica e, cando remates, levarás contigo non só un papel impreso, senón tamén os dous selos únicos que creaches coas túas propias mans.
Imos facer dous selos durante a sesión: un cun deseño dixital e outro cun deseño que crearemos manualmente no propio obradoiro. Se tes unha marca persoal ou queres crear un exlibris por exemplo, este é o lugar ideal. O deseño dixital acordarémolo por correo electrónico.
Que aprenderemos:
_ Explicaremos as nocións básicas e, partindo dun fotolito, traballaremos coa plancha de fotopolímero, un material que reacciona á luz ultravioleta.
_ Realizaremos a exposición e desenvolvemento do selo.
_ Remataremos o proceso montando o selo sobre unha base de madeira e estampando o noso deseño en papel.
_ Ofreceremos consellos sobre os materiais, tintas e tempos necesarios, baseados na nosa experiencia, para garantir un traballo de alta calidade.
Duración: desfrutaremos de 3 horas nas que aprenderemos todos os pasos necesarios para dar vida ao teu propio deseño.
Outra información a ter en conta:
_ Non é necesario saber debuxar nin ter ningún tipo de coñecemento previo sobre esta técnica.
Esperamos que esta experiencia che inspire e sexa todo un éxito!

Aquí deixamos mais detalles desta formación:
Taller de: elaboración dun selo.
Técnica: empregaremos planchas de fotopolímero, un material fotosentible, polo tanto reacciona ao contacto coa luz (específicamente con raios UV) e soluble en auga.
Formadora: Sandra de Rego
Marca: amorote printing workshop
Lugar da exposición: Mercado Galego da Creatividade
Datas do taller: 24 de febreiro
Horario: 11:00 – 14:00 h
Custo do taller: 45 € (Todos os materiais incluídos)
Merca o teu taller Mercar
Reserva a túa praza: 605 14 12 41

Coñece o traballo de Sandra:
Instagram: @amoroteprintingworkshop

Exposición de ilustración e acuarela _ EAILUSTRA
2024-02-20 - 2024-03-02
EAILUSTRA é o proxecto que iniciaron dúas irmáns pontevedresas, Eider e Aroa.
Aroa é a das ideas e defínese a si mesma como unha apaixonada da natureza con tecnofobia.
“Encántame separarme un intre do grupo para ver como o resto de membros interactúan, rin, falan e brincan. Eses intres fanme sentir moi feliz.”
Eider é quen pinta, e baixo esa aparencia tímida, din que se esconde unha gran personalidade que se vai facendo presente a medida que vai xurdindo a confianza.
“Merquei unha mesa de mesturas para facer de DJ nas festas que facemos na miña aldea cos amigos.”
EAILUSTRA xorde pensando nos beneficios que as estas dúas creativas presumen de haber desfrutado por nacer e crecer nunha aldea. De aquí a frase: “Medrar n’aldea”.
Esas experiencias están representadas a través das temáticas sobre as que versan as súas ilustracións e acuarelas: o amor e defensa da nosa lingua, a cultura, as tradicións ou a natureza. E todo isto reproducido en obxectos como cuncas, bolsas, bloques, camisetas, suadoiros…
Entre as coleccións de produtos que teñen, hai unha moi especial: as láminas. Están feitas a partir do papel de libretas e axendas xa usadas. Elaboran un novo papel, incrústanlle as sementes que elas mesmas recollen (de alfábega e margarida) e finalmente, píntanas e ilústranas á man. Son pezas pensadas para volver á terra pechando así o seu ciclo de reciclaxe.
“Mais non son obras destinadas a ser esquecidas, pois medrarán como unha fermosa planta que será memoria da persoa que nola agasallou.”
Ven a ver o traballo destas creativas:
Título da exposición: ‘Eu medrei n´aldea’
Autores: Aroa Espiña García e Eider Espiña García
Marca: EAILUSTRA
Técnica: ilustración e acuarela
Lugar: Mercado Galego da Creatividade
Data: 20 de febreiro – 2 marzo
Coñece e sigue o seu traballo:
Web: https://eailustra.es/
Instagram: @eailustra

Exposición de pintura _ Paula Lago
2024-02-05 - 2024-02-17
Inauguramos a sala de exposicións do Mercado Galego da Creatividade para este 2024.
Cada dúas semanas coñeceremos a obra completa dun/dunha artista diferente, a súa marca, e teremos a oportunidade de velo/a como traballa en directo, as técnicas que emprega, con que ferramentas, os materiais que usa, a súa filosofía de traballo e os por que das súa obra.
Inaugura Paula Lago, cunha colección de óleos sobre madeira e papel.
Nada en Atios (O Porriño), Paula licénciase en Arquitectura pola Universidade da Coruña e amplía a súa formación no campo do Debuxo Artístico e a Pintura na Escola de Artes e Oficios de Vigo. No 2019 establece o seu propio estudio, onde compaxina o exercicio da arquitectura co seu papel como artista plástica. A súa obra pictórica transita entre a figuración e a abstracción, salientando tanto a realidade física do corpo humano como o seu valor psicolóxico. Na exposición “Alén” presenta unha escolma dalgúns dos seus retratos máis queridos, rostros e figuras que emerxen como recordos difusos e que convidan ao ollo a procurar algo máis alá do que ve.
Título da exposición: ‘Alén’
Autora: Paula Lago
Marca: Paula Lago
Técnica: óleo sobre madeira e papel
Lugar: Mercado Galego da Creatividade
Data: 5 – 17 de febreiro
Coñece e sigue o traballo de Paula:
Web: https://paulalago.com/
Facebook: Paula Lago
Instagram: @paula_lago

Elaboración dunha vela aromática
2024-02-03 11:00 - 13:00
Aprende a crear a túa propia vela aromática neste taller e pasa un rato divertido!
Nel ensinarémosche a facer unha vela desde o cero da man de Elena de BJ Candle Studio.
Elena explicarache os distintos tipos de cera, mechas e fragrancias. Veremos como diferencialas e as claves para usar unhas ou outras.
Elena ten unha ampla experiencia na elaboración de velas aromáticas con cera de soia. E desde o seu estudio en Santiago de Compostela crea velas de estilo minimalista con fragrancias exclusivas, e que agora ti tamén poderás a facer!!!
Ao finalizar levaraste:

Unha vela feita por ti.
Un resumen do proceso paso a paso.
Unha lista de tendas e provedores en liña.

Apúntate e vive a experiencia de crear a túa propia vela!
Actividade: Taller de elaboración dunha vela aromática
Autora: Elena Mahía
Marca: BJ Candle Studio
Lugar: Mercado Galego da Creatividade
Data: 3 de febreiro
Horario: 11:00 – 13:00 h
Prezo:40 € (todos os materiais incluídos)
Merca o teu taller aquí Mercar

Se queres coñecer máis sobre BJ Candle Studio, fai clic aquí:
Web: https://www.etsy.com/shop/bjcandlestudio/
Facebook: BJ Candle Studio
Instagram: @bjcandlestudio
Pinterest: @BJCandleStudio

Taller de encadernación _ Legendary Tales Editions
2024-01-15 17:00 - 2024-01-17 20:00
Este Nadal agasalla a experiencia dun Obradoiro. Propoñémosche ideas:
Lanzamos novas datas para a modalidade de taller de encadernación dun block con tapa dura. Está impartido por María Ramírez de Legendary Tales Editions.
Este obradoiro ten como obxectivo aprender a elaborar o noso propio block de notas con tapa dura.
Aprenderemos a:
_ Facer un cosido de follas coa técnica da cadeneta francesa.
_ Encadernación dun block de tapa dura.
_ Dourado das follas do caderno.
_ Colocar gardas para protexer o contido.
_ E a dar o toque final especial: decorar con debuxos feitos coa punta térmica.
Empregaremos papel de alta calidade para crear o corpo do noso libriño e remataremos cunha encadernación monocromo ou a dous tons, segundo queiramos personalizalo. Imos ter ao noso dispor unha ampla variedade de papeis especiais que nos axudan nesa personalización.
A duración do taller son tres sesións de tres horas.
Aquí deixamos mais detalles desta formación:
Taller de: Encadernación dun block con tapa dura
Técnica: decoración con lettering, debuxos con punta térmica e dourado das follas
Formadora: María Ramírez
Marca: Legendary Tales Editions
Lugar da exposición: Mercado Galego da Creatividade
Datas do taller (duración de 3 días): 15 / 16 / 17 de xaneiro
Horario: 17:00 – 20:00 h
Custo do taller: 85 € (todos os materiais incluídos)
Reserva a túa praza aquí: https://www.legendarytaleseditions.art.
Contacta coa formadora:
_ Correo electrónico: legendarytaleseditions@gmail.com
_ Teléfono: 644 949 390
Coñece o traballo de María:
Instagram: @legendary_tales_editions

Taller de encadernación con tear medieval _ Legendary Tales Editions
2024-01-13 11:00 - 2024-01-27 14:00
Seguimos organizando novas edicións dos talleres de encadernación.
Desta volta, María Ramírez, de Legendary Tales Editions, ensinaranos a facer unha encadernación cosida con tear medieval. O obradoiro ten como obxectivo aprender a elaborar o noso propio block inspirándonos na encadernación dos libros do século XIX.
Aprenderemos a:
_ Coser cun tear.
_ Coser una cabezada.
_ Encadernar nervios reais.
_ Facer un lombo redondeado.
A duración do taller son tres sesións de tres horas.
Aquí deixamos mais detalles desta formación:
Taller de: Encadernación dun block inspirado nos libros do século XIX
Técnica: cosido con tear medieval
Formadora: María Ramírez
Marca: Legendary Tales Editions
Lugar: Mercado Galego da Creatividade
Datas do taller (duración de 3 días): sábado, 13 de xaneiro / 20 de xaneiro / 27 de xaneiro
Horario: 11:00 – 14:00 h
Custo do taller: 95 € (todos os materiais incluídos)
Reserva a túa praza aquí: https://www.legendarytaleseditions.art
Contacta coa formadora:
_ Correo electrónico: legendarytaleseditions@gmail.com
_ Teléfono: 644 949 390
Coñece o traballo de María:
Instagram: @legendary_tales_editions

Taller de calceta _ La con Agarimo
2024-01-04 16:30 - 19:30
Obradoiro financiado por Artesanía de Galicia, Xunta de Galicia.

Taller de calceta.
Desiree, de La con Agarimo, é a docente que imparte este taller.
Desiree é a nosa raiña da la e a calceta coas agullas. Neste obradoiro ensinaranos a deseñar e confeccionar unha peza de la completa.
O obradoiro está dirixido a persoas que saben facer os puntos dereito e revés de calceta con agullas.
Aquí deixamos mais detalles desta formación:
Taller de: calceta e confección dunha peza de la
Técnica: calceta con agullas de la
Formadora: Desiree Díaz
Marca: La con Agarimo
Lugar da exposición: Mercado Galego da Creatividade
Data do taller : 4 de xaneiro
Horario: 16:30 – 19:30 h
Custo do taller: gratuíto
Reserva a túa praza: 605 14 12 41
Coñece o traballo de Desiree:
Instagram: @laconagarimo
